
Rīgā 2022. gada 18. oktobrī (prot. Nr. 53 34. §)
Grozījumi Ministru kabineta 2022. gada 14. jūlija noteikumos Nr. 445 "Noteikumi par valsts un Eiropas Savienības atbalsta piešķiršanu pasākumā "Kompensācijas zivsaimniecībā ārkārtas gadījumos""
Izdoti saskaņā ar Lauksaimniecības un lauku attīstības likuma 5. panta ceturto daļu
· Izdarīt Ministru kabineta 2022. gada 14. jūlija noteikumos Nr. 445 "Noteikumi par valsts un Eiropas Savienības atbalsta piešķiršanu pasākumā "Kompensācijas zivsaimniecībā ārkārtas gadījumos"" (Latvijas Vēstnesis, 2022, 136. nr.) šādus grozījumus:
· 1. Izteikt 10. punktu šādā redakcijā:
· "10. Atbalstu papildu izmaksu kompensēšanai saņem, ja papildu izmaksas pretendentam ir vairāk nekā 300 euro par visām šo noteikumu 11. punktā minētajām izmaksu pozīcijām vienā projekta iesniegumā."
· 2. Izteikt 11.3.1. apakšpunktu šādā redakcijā:
· "11.3.1. metālu un kartonu, ko izmanto zvejas un akvakultūras produktu iepakošanai, un dīzeļdegvielu apkurei – šo noteikumu 6.2. apakšpunktā minētais pretendents;".
· 3. Izteikt 16. punktu šādā redakcijā:
· "16. Šo noteikumu 11.3. apakšpunktā minēto atbalstu katrai pozīcijai aprēķina, izmantojot šādu formulu:
·  
· atbalsta apmērs, euro = I x S x 0,5, kur:
· I – attiecīgajā ceturksnī iegādātās izejvielas apjoms;
· S – attiecīgajai pozīcijai oficiālajā izdevumā "Latvijas Vēstnesis" publicētā sadārdzinājuma vidējā vērtība, euro/attiecīgās pozīcijas mērvienība."
· 4. Izteikt 20. punktu šādā redakcijā:
· "20. Atbalstam var pieteikties šo noteikumu 6.2. un 6.3. apakšpunktā minētais pretendents par neiegūtajiem ieņēmumiem pēc eksporta tirgu zaudējuma, ja tā produkcijas noieta tirgi 2021. gadā bijuši Ukraina, Krievija vai Baltkrievija."
· 5. Izteikt 24.4. apakšpunktu šādā redakcijā:
· "24.4. patēriņu un maksājumu apliecinošu dokumentu par ražotnes adresē patērēto, ja par to nav saņemts uzglabāšanas atbalsts, vai par zvejas kuģim patērēto – ja pretendē uz šo noteikumu 11.1. un 11.2. apakšpunktā minēto atbalstu;".
· 6. Izteikt 24.5. apakšpunktu šādā redakcijā:
· "24.5. izejvielu iegādi un maksājumu apliecinošu dokumentu – ja pretendē uz šo noteikumu 11.3. apakšpunktā minēto atbalstu;".

